Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 309

c) A gyakorlati vizsga és idõtartama: Szakdolgozat védése és idõtartama: A dolgozatot vizsgabizottság elõtt kell megvédeni, amelynek idõtartama 15—20 perc. A szakdolgozatot a záróvizsgát megelõzõen 6 héttel bírálatra be kell adni. A szakdolgozat elfogadásáról a témavezetõ nyilatkozik. Országos szakértõi névjegyzékben szereplõ szakértõ véleményezi az elvégzett munkát és érdemjegyet javasol rá. A szakmai vizsga elõtt 3 nappal a szakdolgozatot — bírálatával együtt — a vizsgabizottság elnöke rendelkezésére kell bocsátani. A szakdolgozat elégtelen minõsítését a gyakorlati vizsga elõtt tartott tájékoztatón közölni kell a jelölttel. Gyakorlati feladat megoldása és idõtartama: A gyakorlati feladat kidolgozása a munkaerõ-piaci és a gazdasági ismeretekre épülõ komplex szituációs, helyzetértékelõ feladat megoldását és prezentálását igényli. Idõtartama 120 perc. A feladatmegoldás, annak dokumentálása ICT eszközök használatával történik.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes